Altamont-festivalen

Altamont-festivalen, på engelsk Altamont Speedway Free Festival eller Altamont Free Concert, var en rockekonsert som ble holdt lørdag 6. desember 1969 ved Altamont Speedway utenfor San Francisco nord i California. Festivalen ble organisert av The Rolling Stones, som spilte med flere av bandene fra Woodstockfestivalen som vanligvis hører hjemme i California, som Santana, Jefferson Airplane, The Flying Burrito Brothers og Crosby, Stills, Nash & Young. 

Dokumentaren Gimme Shelter fra 1970 om Rolling Stones handler mye om hendelsene på Altamont.

Grateful Dead skulle også ha spilt, men nektet å gå på scenen på grunn av den økende volden på konsertområdet. Festivalen er mest kjend for denne volden, som omfattet drap på en publikummer på scenen av et Hells Angels-medlem. Motorsykkelklubben hadde blitt hyret inn som vakter av arrangørene. 

Festivalen samlet over 300 000 mennesker, men kulturkollisjoner førte til store problemer, da Rolling Stones' turnesjef antok at Hells Angels Californa og Hells Angels London var likesinnede. Rolling Stones hadde brukt Hells Angels som vakter på deres gratiskonsert i Hyde Park i London 5. juli 1969 uten problemer, men på Altamont var «vill vest» foran scenen der Hells Angels medlemmer brukte biljardkøer i stedet for seksløpere. Og det gikk utover alle som prøvde å ytre seg.

Etter enkelte avbrudd i Rolling Stones' opptreden fikk de fullført «Under My Thumb», og bare sekunder senere kom en grønnkledd publikumer ved navn Meredith Hunter foran scenen og viftet med en pistol. Dette oppfattet Hells Angels-medlemmet Alan Passaro som tok tak i pistolarmen og stakk en kniv i ryggen på Hunter. Hunter døde av skadene, men Passaro ble frikjent grunnet selvforsvar. Bildene som faktisk er en del av filmen ble brukt som bevis. Konserten til Rolling Stones varte i 83 minutter og ble avsluttet som vanlig med «Street Fighting Man» 

På konsertområdet den 6. desember døde tre andre personer i diverse ulykker, mens fire nye kom til verden.

Etableringer i 1969
Festivaler
Musikkfestivaler i USA
1969 i USA
California
Konserter